Eesti Purjetamise Liit

Eesti Purjetamise Liit (lühend EPL) on Eesti purjespordiga ja huvimeresõiduga tegelev ühendus. 

Eesti Jahtklubide Liit asutati 2. aprillil 1989 ja see on 1928. aastal asutatud Eesti Jahtklubide Liidu õigusjärglanehttps://web.archive.org/web/20150325185814/http://www.puri.ee/media/EJL-p%C3%B5hikiri-2009.pdf (vaadatud 25.03.2015). 21. mail 2025 otsustati muuta Eesti Jahtklubide Liit Eesti Purjetamise Liiduks.

 1820 asutati Eesti esimene purjetamisorganisatsioon Uljaste Purjetajate Ordu. See tegutses kaks aastat.
 1888 Eestimaa Jahtklubi põhikiri kinnitati 12. novembril ja 13. detsembril toimus Eestimaa Jahtklubi asutamiskoosolek.
 1890. aastate alguses nimetati Eestimaa Jahtklubi ümber Eestimaa Merejahtklubiks.
 1891 asutati Kuressaare Jahtklubi.
 1897 Eestimaa Merejahtklubi juhatus siirdus Tallinna, Haapsallu jäi osakond.
 1900 asutati Haapsalu Purje- ja Sõuklubi.
 1906 asutati Pärnu Jahtklubi.
 1907 märtsis asutati Balti Purjetamisliit.
 1910 asutati Tallinna Jahtklubi.
 1913 Eestimaa Merejahtklubi nimetati Eestimaa Keiserlikuks Merejahtklubiks.
 1925 Eestimaa Merejahtklubi võeti Eesti esindajaks IYRU-sse.
 1926 asutati Saaremaa Merispordi Selts.
 1928 asutati Narva Jahtklubi.
 1928. aasta 8. juulil asutati Eesti Jahtklubide Liit. Asutajaliikmeteks olid Tallinna Jahtklubi, Saaremaa Merispordi Selts, Haapsalu Purje- ja Sõuklubi, Pärnu Jahtklubi, Kuressaare Jahtklubi ja Narva Jahtklubi
 1928 loodi Euroopa jääpurjespordi komisjon, mis järgmisel aastal nimetati Euroopa Jääpurjetamisliiduks.
 1930. aasta 23. mail kinnitati Eesti Jahtklubide Liidu põhikiri.
 1935 Eestimaa Merejahtklubi astus Eesti Jahtklubide Liidu liikmeks ja andis üle Eesti esindatuse IYRU-s.
 1937 Eesti Jahtklubide Liit võttis osa Euroopa Purjetamisliidu asutamisest. Euroopa Purjetamisliit lagunes II maailmasõja käigus.
 1940 teatas Eesti Jahtklubide Liit IYRU-le, et faktilise okupatsiooni tõttu ei ole võimalik tasuda IYRU liikmemaksu. EJL palus seda mitte tõlgendada liikmeksoleku katkestamisena.
 1945 asutati Eesti esimene sõjajärgne jahtklubi Vabariiklik Jahtklubi osakondadega Pärnus, Kuressaares ja Haapsalus.
 1948 veebruaris asutati Kalevi Tallinna Jahtklubi.
 1953. aasta 10. mail asutati Tartu Kalevi Jahtklubi.
 1959 asutati esimene sõjajärgne üle-eestiline purjetamisorganisatsioon – Eesti NSV Purjetamisföderatsioon.
 1988. aasta 2. aprillil taastati Eesti Jahtklubide Liit.
 1991 oktoobris sai Eesti Jahtklubide Liit Skandinaavia Purjetamisliidu vaatlejaliikmeks.
 1991. aasta 3. novembril taastati Eesti Jahtklubide Liit IYRU liikmeks.
 1991 septembris 470 klassi MM-il Brisbane’is võistlesid vennad Tõnisted esimest korda sinimustvalge lipu all ja ennesõjaaegse C-tähisega purjel.
 1992 novembris kinnitati Eesti Jahtklubide Liit IYRU G-gruppi.
 1995 oktoobris andis Skandinaavia Purjetamisliit Eesti Jahtklubide Liidule spordivaldkonnas samad õigused kui on teistel Põhjamaade purjetamisorganisatsioonidel.

Põhikirja järgi on ühenduse eesmärkide hulgas purjespordi ja huvimeresõidu arendamine Eestis ning purjespordi arendamise kaudu tipp-, võistlus- ja rahvaspordi tasemel sportlike eluviiside propageerimine.

Eesti Jahtklubide Liit ühendab Eesti jahtklubisid ja klassiliite.

Vaata ka
Eesti jahtklubide loend
World Sailing

Viited

Välislingid
Eesti Jahtklubide Liidu koduleht

Kategooria:Eesti purjetamine
Kategooria:Eesti spordialaliidud